CELEX: 62005FJ0108
Language: hu
Date: 2007-09-25
Title: A Közszolgálati Törvényszék (első tanács) 2007. szeptember 25-i ítélete. # Alessandro Cavallaro kontra az Európai Közösségek Bizottsága. # Közszolgálat - Tisztviselők - Díjazás. # F-108/05. sz. ügy

A KÖZSZOLGÁLATI TÖRVÉNYSZÉK ÍTÉLETE
      (első tanács)
      2007. szeptember 25.
      F‑108/05. sz. ügy
      Alessandro Cavallaro
      kontra
      az Európai Közösségek Bizottsága
      „Közszolgálat – Tisztviselők – Díjazás – Külföldi munkavégzési támogatás – A személyzeti szabályzat VII. melléklete 4. cikke (1) bekezdésének b) pontjában szereplő feltétel”
      Tárgy:         Az EK 236. cikk és az EA 152. cikk alapján benyújtott kereset, amelyben A. Cavallaro különösen a Bizottság kinevezésre jogosult
         hatósága által 2005. augusztus 10‑én hozott határozat megsemmisítését kéri, amelyben az elutasította a felperes által az ugyanezen
         hatóság 2005. március 3‑i, a külföldi munkavégzési támogatásra való jogosultságának elismerését megtagadó határozatával szemben
         2005. május 25‑én benyújtott panaszát.
      
      Határozat:         A Közszolgálati Törvényszék a keresetet elutasítja. A felek maguk viselik saját költségeiket.
      
      Összefoglaló
      1.      Eljárás – A Közösségek és alkalmazottaik közötti jogvita keretében benyújtott ellenkérelem
      2.      Tisztviselők – Személyi akta
      (Személyzeti szabályzat, 26. cikk)
      3.      Tisztviselők – Díjazás – Külföldi munkavégzési támogatás – A biztosítás feltételei
      (Személyzeti szabályzat, VII. melléklet, (4) cikk, (1) bekezdés, b) pont)
      1.      Az előzetes közigazgatási panasz és a kereset egyezésére vonatkozó szabály kizárólag a felperesekre alkalmazandó. Nem létezik
         olyan szabály vagy elv, amely tiltaná, hogy az alperes intézmények az ellenkérelemben a pert megelőző szakaszban az álláspontjukat
         alátámasztó érvekhez képest további érveket hozzanak fel, és ebből következően az említett kérelemhez olyan iratokat csatoljanak,
         amelyek ezen érveket alátámasztó bizonyítékként szolgálnak.
      
      (lásd a 38. pontot)
      2.      A tisztviselő személyi aktájához a saját kezdeményezésére csatolt iratok nem csak olyan igazgatási célra használhatók, amelyet
         ő maga hasznosnak tekint.
      
      (lásd a 39. pontot)
      3.      A személyzeti szabályzat VII. melléklete 4. cikke (1) bekezdésének b) pontját úgy kell értelmezni, hogy az e rendelkezésben
         említett referencia-időszak a tisztviselő újrabeosztása esetén a Közösségeknél eredetileg történt szolgálatba lépése időpontjában
         jár le.
      
      (lásd a 71. pontot)
      Hivatkozás:
      az Elsőfokú Bíróság T‑90/92. sz., Magdalena Fernández kontra Bizottság ügyben 1993. szeptember 28‑án hozott ítéletének (EBHT 1993.,
         II‑971. o.) 32. pontja.